नहीं। वह इसलिए अस्पृश्यता का शिकार नहीं हुए, क्योंकि पंजाब के रहने वाले थे और पंजाब में अस्पृश्यता नहीं है। साथ ही उनकी पर्सनालिटी ऐसी थी कि देखने वाले लोग उनको ब्राह्मण समझते थे। लेकिन, मान्यवर कांशीराम जी ने जब एनिहिलेशन आफ कास्ट का विश्लेषण किया, तो कहा कि बाबा साहब जाति के बहुत खिलाफ रहे और ठीक भी रहे। बाबा साहब का एक लेख 1916 में भारत में जातिवाद : उनका तंत्र, उत्पत्ति और विकास नाम से है और उनकी इच्छा थी कि अगले आम संस्करण एनिहिलेशन ऑफ कास्ट में हम इस लेख को जोड़ेंगे कि जाति है क्या? लेकिन, वह लेख नहीं जुड़ पाया। मान्यवर कांशीराम जी ने भी यह समझा कि हम जाति खत्म नहीं कर सकते। क्योंकि, जाति की भावना चमार के अंदर भी है। भंगी के अंदर भी है। ब्राह्मण, बनिया और ठाकुर के अंदर भी है। उन्होंने कहा कि हम जाति को खत्म नहीं कर सकते, तो और क्या कर सकते हैं? अपने बहुजन समाज में जाति के नाम से हम और क्या कर सकते हैं? तो उन्होंने सोचा और बताया कि हम जाति का नोट लेकर के दबे-कुचले वर्गों को न्याय दिलाएंगे, उन्हें आगे बढ़ाएंगे। क्योंकि, जब केवल साढ़े तीन प्रतिशत ब्राह्मण इस देश का मालिक बन सकता है। प्रधानमंत्री बन सकता है, तो 15 प्रतिशत वाला चमार इस देश का प्रधानमंत्री क्यों नहीं बन सकता?